da en da nl ca da da da es da nb da da da da da nb da nb da en da da da da da da da da da da da da da nb en de en da da de da da da da da de da da da da da da da da da da da da da nl da en da da es nl da
'Ustyrlig' udtaget til Toronto | Det Danske Filminstitut
4.8.2022 16:06:52 CEST | Det Danske Filminstitut
FESTIVAL. Malou Reymanns anden spillefilm 'Ustyrlig' får verdenspremiere i programmet Discovery på Toronto Filmfestival. Desuden får Ali Abbasis Cannes-vinder 'Holy Spider' sin nordamerikanske premiere på den toneangivende festival.
Spillefilmen 'Ustyrlig' får verdenspremiere på Toronto Filmfestivalen, der er Nordamerikas mest prominente filmbegivenhed og løber fra 8. til 18. september.
Her skal Malou Reymanns drama deltage i debutantprogrammet Discovery, hvor festivalen præsenterer instruktører, som man skal holde øje med, og som vil tegne fremtiden for international film.
'Holy Spider' er også udtaget og får sin amerikanske premiere i Special Presentations, der viser film af nogle af verdens førende filmskabere.
Dramaet udspiller sig i år 1933, hvor samfundet har meget bestemte forventninger til, hvordan unge kvinder skal opføre sig. 17-årige Maren er vild og uregerlig, og hun bliver derfor sendt på kvindeanstalten Sprogø for at blive tilpasset. Opholdet har den modsatte effekt på Maren, som får tændt en gnist i Sørine, der efter seks år på anstalten ellers har tilpasset sig tidens normer. Langsomt får de opbygget en fortrolighed og et venskab, der ender med at få konsekvenser for dem begge.
Manuskriptet har Malou Reymann skrevet med Sara Isabella Jønsson.
Reymann, der har en baggrund som skuespiller, spillefilmdebuterede som instruktør med 'En helt almindelig familie' i 2020. Filmen vandt Big Screen Award ved verdenspremieren på Rotterdam Filmfestival. Reymann modtog også Carl Th. Dreyer-prisen for sit arbejde med filmen.
På rollelisten er Emilie Kroyer Koppel, Jessica Dinnage, Lene Maria Christensen, Anders Heinrichsen og Danica Curcic.
Filmen er produceret af Matilda Appelin for Nordisk Film med støtte fra Det Danske Filminstitut. Filmen får dansk premiere den 9. marts 2023.
Udtaget til Toronto er også Ali Abbasis 'Holy Spider', der havde verdenspremiere på Cannes Festivalen.
Her modtog Zar Amir Ebrahimi prisen for bedste kvindelige skuespiller for sin rolle som journalisten, der graver sig ned i den mørke underverden i den hellige iranske by Mashhad for at efterforske mordene på byens prostituerede.
Iranskfødte Ali Abbasi, der dimitterede fra Den Danske Filmskole i 2011, havde sin spillefilmdebut med gyseren 'Shelley', der blev udtaget til Berlinalen. Hans anden spillefilm, den svensk-danske 'Grænse', vandt i 2018 hovedprisen i Un Certain Regard på Cannes.
Abbasi har skrevet manuskript til 'Holy Spider' sammen med Afshin Kamran Bahrami. Filmen er produceret af Jacob Jarek for Profile Pictures med støtte fra Filminstituttet. Der er dansk premiere den 13. oktober.
Toronto Filmfestivalen er en af Nordamerikas største og regnes som en vigtig platform for europæiske film.
Festivalens samlede program udmeldes over de kommende uger.
Toronto Filmfestival løber fra 8. til 18. september.
Læs mere på festivalens hjemmeside
'Ustyrlig'. Foto: Sverre Sørdal
'Holy Spider'. Foto: Nadim Carlsen
Information om Det Danske Filminstitut
Det Danske Filminstitut er en kulturinstitution under Kulturministeriet. Vores mål er at skabe de bedst mulige vilkår for, at dansk film, spil og billedbårne fortællinger kan udgøre en bærende kulturfaktor med høj kunstnerisk kvalitet og kulturel værdi, og at fastholde dansk films stærke position i både ind- og udland.
Følg pressemeddelelser fra Det Danske Filminstitut
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Danske Filminstitut
'Holy Spider' er dansk Oscar-bud27.9.2022 15:36:04 CEST | Pressemeddelelse
OSCAR 2023. Ali Abbasi og Profile Pictures' 'Holy Spider' er valgt som Danmarks Oscar-kandidat i kampen om en nominering i kategorien for bedste internationale film.
Filminstituttet: Pulje til tidlig publikumsresearch gøres permanent22.9.2022 13:07:51 CEST | Pressemeddelelse
Filminstituttet lancerede i 2020 støttepuljen PublikumsFokus med målet om en styrket og dybere publikumsbevidsthed i dansk film. Filmbranchen tog godt imod initiativet, og 35 film og serier på tværs af fiktion og dokumentar har siden undersøgt deres publikum med nye innovative metoder og samarbejder med støtte og rådgivning fra puljen. Nu, to år senere, gøres puljen permanent med årligt 2 mio. kroner.
Sæt gang i hukommelsen med film: Se ErindringsBio i Nicolai Biograf i Kolding21.9.2022 09:55:10 CEST | Pressemeddelelse
Film kan fremkalde erindringer, starte samtaler og styrke livslysten – også hos mennesker med demens. Derfor er Det Danske Filminstitut og Nicolai Biograf nu gået sammen om et nyt gratis tilbud: Biografforestillinger, der er skræddersyet til mennesker med demens og deres pårørende, plejepersonale frivillige. Det foregår den 4. oktober, 1. november og 6. december.
Danske dokumentarfilm skaber stor værdi for publikum. Det skal flere have glæde af.8.9.2022 11:42:22 CEST | Pressemeddelelse
NY UNDERSØGELSE. Dokumentarfilm støttet af Filminstituttet scorer højt på både kvalitet og betydning, viser en ny undersøgelse, som Seismonaut har udført for Filminstituttet. Men udbredelsen er udfordret, og det skal der gøres noget ved, lyder det fra Filminstituttets direktør, Claus Ladegaard.
Tre bud på dansk Oscar-film5.9.2022 10:54:43 CEST | Pressemeddelelse
OSCAR 2023. Den danske Oscar-komité udpegede mandag tre film, der rykker et skridt videre i kåringen af Danmarks Oscar-kandidat: 'Holy Spider' af Ali Abbasi, 'Resten af livet' af Frelle Petersen og 'Du som er i himlen' af Tea Lindeburg. Den endelige kandidat udpeges den 27. september.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022